CELEX: 32019D1912
Language: et
Date: 2019-11-11 00:00:00
Title: Nõukogu otsus (EL) 2019/1912, 11. november 2019, seisukoha kohta, mis võetakse Euroopa Liidu nimel Eurocontroli laiendatud komisjonis seoses marsruudi navigatsioonitasude kulubaasi kehtestamise ja ühikumäära arvutamise põhimõtetega ning marsruudi navigatsioonitasude süsteemi tingimuste ja maksetingimuste kohaldamisega

15.11.2019   
               
               
                  ET
               
               
                  Euroopa Liidu Teataja
               
               
                  L 296/28
               
            
         NÕUKOGU OTSUS (EL) 2019/1912,
         11. november 2019,
         seisukoha kohta, mis võetakse Euroopa Liidu nimel Eurocontroli laiendatud komisjonis seoses marsruudi navigatsioonitasude kulubaasi kehtestamise ja ühikumäära arvutamise põhimõtetega ning marsruudi navigatsioonitasude süsteemi tingimuste ja maksetingimuste kohaldamisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Marsruudi navigatsioonitasusid käsitlev mitmepoolne kokkulepe (edaspidi „kokkulepe“) jõustus 1. jaanuaril 1986.
                  
               
                     (2)
                  
                  
                     Vastavalt kokkuleppe artikli 3 lõikele 2 võtab laiendatud komisjon vastu aeronavigatsioonitasude arvutamisel aluseks võetavate kulude hindamise põhimõtted ja selliste tasude kohaldamise ja maksmise tingimused.
                  
               
                     (3)
                  
                  
                     Laiendatud komitee võttis oma 26.–27. juunil 2019 toimunud 112. istungil vastu otsused marsruudi navigatsioonitasude kulubaasi kehtestamise ja ühikumäärade arvutamise põhimõtete kavandatud muudatuste kohta ning marsruudi navigatsioonitasude süsteemi kohaldamise tingimuste ja maksetingimuste muudatuste kohta (edaspidi „otsused“).
                  
               
                     (4)
                  
                  
                     On asjakohane määrata kindlaks seisukoht, mis võetakse liidu nimel Eurocontroli laiendatud komisjonis, mis kiidab nimetatud muudatused heaks oma eriistungil 28. novembril 2019, kuna otsuste sisu on suures osas hõlmatud liidu õigusaktidega, nimelt komisjoni rakendusmäärusega (EL) 2019/317 (1). Seega võivad need õigusaktid mõjutada ühiseeskirju või muuta nende kohaldamisala ja liidul on aluslepingu artikli 3 lõike 2 kohaselt ainuvälispädevus.
                  
               
                     (5)
                  
                  
                     Otsuste eesmärk on tagada jätkuv kooskõla liidu transpordialaste õigusnormidega, eelkõige Euroopa Parlamendi ja nõukogu määrusega (EÜ) nr 549/2004 (2) ja rakendusmäärusega (EL) 2019/317. Seetõttu tuleks toetada otsuste vastuvõtmist.
                  
               
                     (6)
                  
                  
                     Liidu seisukoha esitavad ühiselt liidu liikmesriigid, kes on Eurocontroli laiendatud komisjoni liikmed,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel kirjaliku menetluse teel enne Eurocontroli laiendatud komisjoni eriistungit 28. novembril 2019 või selle käigus, on järgmine:
            
                        a)
                     
                     
                        toetada marsruudi navigatsioonitasude kulubaasi kehtestamise ajakohastatud põhimõtteid,
                     
                  
                        b)
                     
                     
                        toetada marsruudi navigatsioonitasude süsteemi kohaldamise ajakohastatud tingimusi ja ajakohastatud maksetingimusi.
                     
                  
         
            Artikkel 2
            Artiklis 1 osutatud seisukoha esitavad ühiselt liidu liikmesriigid, kes on Eurocontroli laiendatud komisjoni liikmed.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 11. november 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Komisjoni 11. veebruari 2019. aasta rakendusmäärus (EL) 2019/317, millega kehtestatakse ühtse Euroopa taeva algatuse raames tulemuslikkuse kava ja tasude süsteem ning tunnistatakse kehtetuks rakendusmäärused (EL) nr 390/2013 ja (EL) nr 391/2013 (ELT L 56, 25.2.2019, lk 1).
         
            (2)  Euroopa Parlamendi ja nõukogu 10. märtsi 2004. aasta määrus (EÜ) nr 549/2004, millega sätestatakse raamistik ühtse Euroopa taeva loomiseks (raammäärus) (ELT L 96, 31.3.2004, lk 1).